**2024./2025.g. Latvijas Universiādes telpu futbola (*FUTSAL*) disciplīna VĪRIEŠIEM UN SIEVIETĒM**

**NOLIKUMS**

1. **Turnīra dalībnieki**
   1. Latvijas koledžu un augstskolu, t.sk. Latvijas Augstskolu Sporta Savienības biedru, telpu futbola komandas.
2. **Turnīra organizatori**
   1. Turnīru rīko Rīgas Futbola federācija (RFF) sadarbībā ar Futbola Turnīru asociāciju (FTA) Latvijas Futbola federāciju (LFF) un Latvijas Augstskolu Sporta Savienību (LASS).
   2. Turnīrs notiek ar LASS un LFF līdzfinansējumu.
   3. Turnīra izpilddirektors – Jevgeņija Obodņikova, tālrunis: +371 20081601, e-pasta adrese: [j.obodnikova@rigasfutbols.lv](mailto:j.obodnikova@rigasfutbols.lv).
3. **Turnīra mērķi un uzdevumi**
   1. Aktīva dzīvesveida un telpu futbola popularizēšana studentu vidū.
   2. Veicināt komunikāciju starp augstskolām un to studentiem.
   3. Stiprāko telpu futbola komandu noskaidrošana Latvijas augstskolu vidū, labāko telpu futbola spēlētāju noteikšana studentu vidū.
4. **Turnīra norises laiks un vieta**
   1. Turnīrs notiks 2025. gada 2.februārī Salaspils Sporta nama zālē, Smilšu ielā 1, Salaspilī, Latvijā, uz parketa laukuma (nepieciešamības gadījumā – uz vairākiem parketa laukumiem). Sacensību sākums plkst. 10:00 (maksimums līdz plkst.14:00).
   2. Turnīra laureātu sveikšana notiks vēlākais plkst. 14:00.
5. **Izspēles kārtība**
   1. Turnīra izspēles kārtība – grupu spēles pirmajā etapā un izslēgšanas spēles par vietām otrajā etapā. Turnīra izspēles kārtība, vadoties no komandu skaita, var tikt saīsināta, neorganizējot spēles par piekto un zemākajām vietām otrajā etapā, nosakot galējo vietu izkārtojumu no piektās vietas pēc rezultātiem grupās.
   2. Izspēles kartība tiks apstiprināta un spēļu kalendārs tiks noteikts līdz 2025. gada 27. janvārim.
   3. Turnīra dalības maksa ir definēta LATVIJAS XXXV UNIVERSIĀDES 2024./2025. studiju gada *SACENCĪBU NOTEIKUMOS UN GALVENAJĀ NOLIKUMĀ* <https://studentusports.lv/wp-content/uploads/2024/12/35_Universiades_galvenie_noteikumi.pdf> un ir jāsamaksā LASS līdz 20.janvārim.
   4. Spēles notiks saskaņā ar FIFA telpu futbola noteikumiem ar šādām izmaiņām: spēles ilgums – 2 puslaiki pa 10 minūtēm „netīrā” laika (atkarīgs no dalībnieku skaita).
   5. Gadījumā, ja pirmajā etapā divām vai vairāk komandām būs vienāds izcīnīto punktu skaits, vietu sadalījums tiks noteikts pēc šādiem papildu rādītājiem:

* savstarpējo spēļu rezultāti (iegūto punktu skaits, gūto un zaudēto vārtu starpība, gūto vārtu skaits);
* labāka gūto un zaudēto vārtu starpība visās spēlēs;
* lielāks gūto vārtu skaits visās spēlēs;
* lielāks uzvaru skaits visās spēlēs.
  1. Neizšķirta iznākuma gadījumā otrajā etapā, komandas izpilda pa pieciem 6 metru soda sitieniem, t.s. „pendelēm” un tad pa vienam līdz kādas komandas uzvarai. Soda sitienus izpilda dažādi spēlētāji, kamēr sitienus nav izpildījuši visi spēles pieteikumā ierakstītie spēlētāji, vārtsargus ieskaitot.
  2. Turnīra trīs labākās komandas, kā arī labākie individuālajās nominācijās saņems apbalvojumus no turnīra organizatoriem.

1. **Pieteikumu iesniegšana**
   1. Pieteikumi jāiesniedz uz speciālas pieteikuma veidlapas, kas **līdz 20.janvārīm** jānosūta uz e-pasta adresi [j.obodnikova@rigasfutbols.lv](mailto:j.obodnikova@rigasfutbols.lv). Pieteikumā jābūt aizpildītiem visiem tā laukiem, pretējā gadījumā pieteikums tiks uzskatīts par nederīgu.
   2. Turnīram drīkst pieteikt (iekļaut pieteikumā, kā arī spēlē) maksimums 14 spēlētājus.
   3. **2024./2025.g. Universiādes sacensībās piedalās Latvijas Augstākās izglītības iestādes (augstskolas un koledžas) studenti (klātienes un neklātienes), (profesionālo studiju, bakalauri, maģistranti, doktoranti, medicīnas augstskolu rezidenti) un attiecīgās augstskolas 2024. gada absolventi**, **ko ar parakstu un zīmogu apliecina augstskolas administrācija (personāldaļa).** Izziņa var būt brīvā formā un tā ir jāiesniedz kopā ar pieteikumu līdz 20.janvārīm (parakstīts un apzīmogots pieteikums personāldaļā var tikt uzskatīts par tādu izziņu). **Bez izziņas komanda nevar uzsākt dalību turnīrā.**
   4. Turnīra organizatori patur tiesības jebkurā brīdī pārbaudīt dalībnieku piederību augstskolai, lūdzot uzrādīt **studenta apliecību** turnīra dienā.
   5. Spēlētājam nav atļauts pārstāvēt vairākas augstskolu komandas. Tāpat aizliegtas spēlētāju pārejas turnīra gaitā.
2. **Citi noteikumi**
   1. Organizatori nodrošinās „Adidas” apmetņus „viesu” komandai tajos gadījumos, kad pretinieku formas krekli būs vienādi/līdzīgi krāsas ziņā. Organizatori nodrošinās „Adidas” spēļu bumbas.
   2. Turnīra laikā komandas ir atbildīgas par savu spēlētāju veselības stāvokli. Organizatori nodrošinās personālu pirmās medicīniskās palīdzības sniegšanai.
   3. Spēlētājam, kas saņēmis sarkano kartiņu par divām dzeltenajām vai par acīmredzamu vārtu guvuma iespējas liegšanu, vai arī vairāku spēļu laikā sakrājis trīs dzeltenās kartiņas, jāizlaiž savas komandas nākamā spēle.
   4. Citas disciplinārās sankcijas ir minētas „ RFF un FTA Disciplinārajā reglamentā”.
   5. Organizatori patur tiesības sodīt komandu par 6.3. un 6.4. punktu neievērošanu ar izslēgšanu no turnīra un/vai ar soda naudu augstskolai līdz 200 EUR.
   6. Organizatori patur tiesības sodīt komandas oficiālo personu vai spēlētāju **individuāli** par neatbilstošu un kaitniecisku uzvedību / darbībām turnīra laikā pret skatītājiem, tiesnešiem, organizatoriem un citiem dalībniekiem ar naudas sodu līdz 200 EUR, papildus minētajām sankcijām „ RFF un FTA Disciplinārajā reglamentā”.
   7. Tiesāšanas kvalitāte nevar būt protesta iemesls vai iemesls spēles rezultāta izmaiņai.
   8. Par neierašanos uz spēli komandai tiek piešķirts zaudējums ar spēles rezultātu 0:10.
   9. Dalībnieki, piesakoties turnīram, apliecina, ka neiebilst savu personas datu (vārds, uzvārds, personas kods) izmantošanai rezultātu apkopošanā un publicēšanā organizatoru rīkotu sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotām sacensībām un saistītai informācijai.
   10. Komandu formām jābūt nokomplektētām, ar ko tiek saprasts, ka visiem futbolistiem jāspēlē vienādās krāsa getrās, šortos un formas kreklos ar atšķirīgiem numuriem (ieteicams), visiem futbolistiem **obligāti** ir jābūt kājsargiem. Nedrīkst spēlēt apavos ar metāla radzēm.

Ar šo apstiprinām augstskolas \_\_\_\_\_\_\_\_\_\_\_\_\_\_\_\_\_\_\_\_ dalību 2024./2025.g. Latvijas Universiādē telpu futbola disciplīnā un piekrītam turnīra nolikumam.

|  |  |
| --- | --- |
| **oficiālo personu saraksts (amats / vārds, uzvārds):** |  |
| **kontaktpersona:** |  |
| **e-pasta adrese:** |  |
| **kontakta tālrunis:** |  |

**KOMANDAS SASTĀVS**

|  |  |  |  |  |  |
| --- | --- | --- | --- | --- | --- |
| **Nr.** | **Sp.nr.** | **Vārds, uzvārds** | **Personas kods** | **Fakultāte, studiju programma** | **Apliecības numurs** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| 13. |  |  |  |  |  |
| 14. |  |  |  |  |  |

Dalībnieki, piesakoties turnīram, apliecina, ka neiebilst savu personas datu (vārds, uzvārds, personas kods) izmantošanai rezultātu apkopošanā un publicēšanā organizatoru rīkotu sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotām sacensībām un saistītai informācijai.

|  |  |  |
| --- | --- | --- |
| **kluba vadītājs / komandas menedžeris:** | **paraksts** | **datums** |
|  |  |  |

**Apstiprinu:**

Personāldaļas vadītājs (vārds, uzvārds, paraksts): Z.V.